Amos

Kontinentet Amos

### Sprog

Eirisk(20%), Bendisk(18%), Uladonsk(17%), Nordisk(16%), Kvorisk(13%), Seransk(11%), Marshisk(5%) og Høj Eirisk(0,01%)

### Største Byer

Lendisborg(200.000) Morwick(100.000)Seran(30.000) Kalio(30.000) Salborg(30.000) Kervantes(25.000) Kasonborg(25.000) Jernkløften(25.000) Medullium(25.000) Fulmere(20.000) Aslaghavn(20.000) Tamaris(20.000) Ansgaard(15.000) Rasok(15.000) Keltigos(15.000) Siborg(15.000) Tetir(15.000) Lucilo (10.000) Magadan(10.000) Betriv(10.000) Moora(10.000) Sorcena(10.000) Kiroc(10.000) Terell(10.000) Laora(10.000) Fiskahem(10.000) Crendor(10.000) Ebora(10.000) Utaro(10.000) Mosac(10.000) Askaby(10.000)

Amos er et kontinent bestående af 1 stor og 7 mindre øer, hvor den store ø blot kaldes Amos. Kontinentet er hjem til omkring 25 000 000 mennesker, det er også hjem til diverse dyr og monstre. Kontinentet brydes af en bjergkæde der stopper meget af fugten fra havet i at nå hoveddelen af kontinentet, men rammer primært den syd-østlige del i stedet. Der er stadig vand nok der når resten af kontinentet alligevel gennem de floder der render ned fra bjergene og de byger der rammer kontinentet fra andre vinkler.

Amos er teknisk set navnet på det store fastland, som er den primære landmasse, men som øerne umiddelbart rundt om er blevet erobret og koloniseret af fastlændingene har begrebet udvidet sig til også at dække disse. Fastlændingene er også så småt begyndt at kalde de Nordlige og Sydlige Øer for Amos, men det er endnu meget få.

### Landet

Kontinentet ligger i et tempereret klima, på grænsen til det subtropiske i syd Amos. Kontinentet består primært af eng og løvskov, med nogle få undtagelser, i nordvest og nordøst er der en del hede og på østsiden er der store sump områder.

Amos er opdelt i 6 regioner og i hver af disse regioner bor der et, og en med to, folkeslag. De 6 regioner og deres indbyggere er Hjertelandene(Eirene), Ulado(Uladonerne), Bendar(Bendarene), Norden(Nordboerne), Kvorf(Kvorene) og Helmark(Seranerne og Marskerne).

### Religioner

Befolkningen i Amos har en tæt tilknytning til de ånder der findes i deres land, hvilken form disse ånder tager er de dog ikke helt enige om og det er der religionerne kommer ind i billedet. Der er 3 religioner i Amos Animisme, Panteonet og Den Ene.

Animisme er troen på at der findes mange ånder i verden og at de beboer alle dyr og genstande i verden, det er den tro der har været i Amos i længst tid.

Panteonet er en tro der blev grundlagt ved nedfældeles af De Ni Skrifter, hvor 10 guder, 10 ånder der er stærkere end alle andre og som alle andre mindre ånder tjener, blev beskrevet. Denne tro har en række dogmer og retningslinjer som alle troende forventes at følge.

Troen på Den Ene er troen på at der er ånd i alt, men at det ikke er individuelle ånder, alt det er én ånd der findes i alt. Ånden bliver kaldt Ganäe og med den følger endnu flere dogmer, retningslinjer og etiske retninger end ved Panteonet.

### Imperiet

Lendis Imperiet, som det officielt hedder er teknisk set den eneste suveræne stat i Amos, hvor alle fyrstedømmer, kongedømmer, hertugdømmer og grevedømmer på kontinentet blot er vassaller af Imperiet. Dette var vigtigt den gang Imperiet havde en Hersker, men den dag i dag er Herskerne blevet væltet af deres trone, se Oprøret. I Lendis slægtens sted findes i dag et råd bestående af Imperiets Fyrster dette kaldes Det Imperiale Rigsting, i almen tale kaldet Rådet eller Tinget.

Ud over de adelige og deres land indeholder Imperiet også byen Lendisborg, som er hjemsted for imperiets regering, bestående af Magisterierne. Disse er organisationer står for administration af forskellige dele af Imperiet og for at uddanne forskellige embeder. Det er dem der mere eller mindre binder Imperiets adelige sammen hvis man ser bort fra de adeliges ambitioner om at blive den næste Hersker.

### Overnaturligt

I Amos er ånder og monstre almindelige at finde i en form eller en anden i dagligdagen, specielt hvis man bor udenfor de tættere bebyggede områder. Det er fra disse væsner mennesker får magi, da menneskeheden er fuldt ud naturlige og dermed ikke har andet magi end det de enten tager eller bliver givet af en eller flere overnaturlige væsner. Menneskeheden har dog mulighed for at få mange forskellige overnaturlige evner fra disse væsner afhængig af om det er gennem Tegnenes Magi eller Hammenes Magi.

De to former for magis primære forskel er hvordan man får den. Man modtager tegn fra ånder enten som gave for ens gerninger, på grund af at man har gennemført et ritual eller fordi du har lavet en pagt med en ånd. Hamme er noget mennesker tager fra monstre, ved først at slå dem ihjel og derefter tage et trofæ fra deres lig, noget der har potentialet til at indeholde noget af dens magi. Dette kunne være en kappe lavet af en grifs fjer, en wyrms tand eller noget lignende.